
Становище от съгласуване на предварителна оценка на въздействието на Постановление на Министерския съвет за изменение и допълнение на Наредбата за условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативните актове за определени категории пътници, за субсидиране на обществени пътнически превози по нерентабилни автобусни линии във вътрешноградския транспорт и транспорта в планински и други райони и за издаване на превозни документи за извършване на превозите

	Относно Раздел 1 „Проблем/проблеми за решаване“:
Предлагаме за повече яснота при представянето на проблема да се включи допълнителна информация и данни, които изясняват по-подробно същността на проблема, както и какви са негативните последици от съществуването му.
Относно Раздел 3. „Заинтересовани страни“:
Предлагаме в този раздел по възможност в идентифицираните групи заинтересовани страни да се обособят подгрупи с посочване на брой в тези групи, където това е възможно (например брой общини, кметства, лицата, вписани в регистъра по чл. 165, ал. 1 от ЗКН и т.н.).
Относно Раздел 4. „Варианти на действие. Анализ на въздействията“:
В представената оценка при разглеждането на вариантите и особено при разглеждането на варианта с нормативна намеса са описани евентуалните последици от прилагането на варианта, без да е изяснено в резултат на какви конкретни действия/мерки се очаква да бъдат постигнати определени резултати и как са направени изводите относно постигането на заложените цели. Във връзка с това предлагаме представянето на варианта с нормативна намеса да се допълни с по-подобна информация относно това какви конкретни нормативни промени се предвиждат, какви са другите необходими действия и мерки за реализиране на варианта, промените изискват ли осигуряването на допълнителни финансови средства, на други ресурси и как ще бъдат осигурени, как промените засягат дейността например на МСП, какви административни разходи ще са необходими да бъдат направени от страна на собствениците на недвижими културни ценности, както и за другите участници в процесите и след това да се направят съответните изводи от прилагането на варианта. В случай, че промените не засягат изброените дейности – това също следва изрично да се посочи.
Относно раздел 6.1, 6.2, 6.3, 6.4.:
Напомняме, че в тези раздели също е необходимо накратко да се обоснове защо е посочен съответен отговор (например защо се твърди, че актът не засяга МСП, че няма промяна на административната тежест, въпреки очакваните първоначални административни разходи), като за целта може да се използва например информацията от раздел 4 от оценката след неговото допълване и др.
Относно раздел 11 „Информационни източници“.:
            Предлагаме, след допълване на информацията в раздел 1 от оценката и посочването на съответните данни, показващи същността и мащабите на проблема, в този раздел да се посочат източниците на информацията с хиперлинкове, за тези източници, които са налични в интернет.




	*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация.

	**   При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт.

	***   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището.
****   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове.

